**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**мәктәп туры биремнәренең җаваплары**

**(2022-2023 нче уку елы)**

**6 нчы сыйныф**

**Максималь балл – 31**

**I. Тестны эшләгез.**

1. *Каләм* сүзендәге сузыклар әйтелү үзенчәлеге ягыннан нинди сузыклар?

(**1 балл**)

а) кыска сузыклар

ә) **озын сузыклар**

б) беренчесе кыска сузык, икенчесе – озын

2. Ясалу урыны буенча **[б]** тартыгы – (**1 балл**)

а) **ирен-ирен тартыгы**

ә) йоткылык тартыгы

б) тел уртасы тартыгы

3. *Корал* сүзенең дөрес язылган транскрипциясен билгеләгез. (**1 балл**)

а) [кора°л]

ә) [корал]

б) **[қорал]**

4. Тексттан рәт гармониясе сакланмаган бер сүз табып языгыз. (**1 балл**)

**әлифбадан яки фашистлар**

5. Тексттан хәзерге заман хикәя фигыльне табып языгыз. (**1 балл**)

**беләм**

6. *дошман* сүзенең антонимын табыгыз. (**1 балл**)

а) палач

ә) **дус**

б) иш

7. Кайсы сан астында тулы гади җөмләләр бирелгән? (**1 балл**)

а) **5, 6**

ә) 6, 7

б) 2, 3

8. Кайсы сан астындагы җөмләләрдә бәйлекләр бар? (**1 балл**)

а) 3, 4

ә) 6, 7

б) **1, 2**

9. *Палач, тыл* сүзләре (**1 балл**)

а) **рус алынмалары**

ә) гарәп-фарсы алынмалары

б) гомумтөрки сүзләр

10. Кушымчалау юлы белән ясалган сүзне билгеләгез. (**1 балл**)

а) әлифба

ә) антын

б) **җырчы**

**II. Теоретик бирем (5 балл)**

**Җөмләнең баш кисәге ия турында языгыз һәм мисаллар китерегез.**

Татар телендә җөмлә кисәкләре ике төркемгә бүленә. Баш кисәкләргә ия белән хәбәр керә. Җөмләдә башка сүзгә буйсынмый торган баш кисәк ия дип атала. Ия баш килештә килә, күплек санда булырга һәм тартым белән төрләнергә мөмкин. Аның янында бәйлекләр, бәйлек сүзләр кулланылмый. Мәсәлән: Хуҗа бизәкне балта белән ясый. Йортларның хуҗалары очрашты.

**III. Гамәли-иҗади бирем (16 балл)**

1. ***Әлифба*** сүзенә фонетик анализ ясагыз. ***(6 балл)***

Әлифба [ә-лиф-ба́]

Хәрефләр: ә, л, и, ф, б, а

Авазлар:

[ә] – алгы рәт, озын, иренләшмәгән сузык аваз;

[л] – парсыз яңгырау тартык аваз, тел алды тартыгы;

[и] – алгы рәт, озын, иренләшмәгән сузык аваз;

[ф] – парлы саңгырау тартык аваз, яңгырау пары – [в], ирен-теш тартыгы;

[б] – парлы яңгырау тартык аваз, саңгырау пары – [п], ирен-ирен тартыгы;

[а] – арткы рәт, озын, иренләшмәгән сузык аваз.

\_\_\_\_\_\_\_\_

6 х, 6 ав.

2.Муса Җәлилнең тормышы һәм иҗаты турында текст төзеп языгыз. (10 җөмлә) **(10 балл)**

Татар халкының бөек улы, герой шагыйрь Муса Җәлил (Муса Мостафа улы Җәлилов) 1906 елның 15 февралендә элекке Оренбург губернасы Мостафа авылында туган. Муса алты яшеннән авыл мәктәбенә укырга керә. Гаиләсе шәһәргә күчкәч, укуын «Хөсәения» мәдрәсәсендә дәвам иттерә.

М. Җәлилнең 1934-1941 еллар арасында язган лирик шигырьләре, җырлары, «Хат ташучы» (1938), «Алтынчәч» кебек поэмалары бар.

1941 елның июль аенда М. Җәлил сугышка алына. Ул Төньяк-көнбатыш фронтта чыга торган «Отвага» исемле газетаның алгы сызыктагы хәрби корреспонденты итеп билгеләнә. 1942 елның июнендә Волхов юнәлешендә барган канлы сугышлар вакытында, аларның часте чолганышта кала. М. Җәлил каты яраланган хәлендә дошман кулына эләгә.

М. Җәлил һәм җәлилчеләрнең, яшерен оешма төзеп, фашизмга каршы алып барган героик көрәше, каһарманлыклары турында дистәләрчә әсәрләр язылган, кинофильмнар төшерелгән.

1944 елның 25 августында Плетцензее төрмәсендә унбер җәлилченең гомере өзелә.